Javljam vam se jer imamo problem kao i većina roditelja s nespavanjem noću! Naša beba ima 8 mjeseci i stalno se budi tijekom noći, i to plačući, nekada i vrišteći! Budi se svakih sat-dva, nekada i češće! To traje otprilike 2 mjeseca, do tada je spavao cijelu noć, nakon strašnih grčeva do navršena 3 mjeseca. Ne znamo više u čemu je problem, stalno krivimo nicanje zubića jer još nema nijedan, a izlaze dva donja, koliko možemo vidjeti. Danju nekada zna spavati i po dva sata u komadu, i to dva puta na dan, ali noću ne znamo čime bismo ga podmitili: dudu baca iz usta, prihvaća jedino bočicu s čajem, malo popije i zaspi, ali za kratko vrijeme opet isto! I tako cijelu noć. Inače jede sve, dobro napreduje, zdrava je beba. Jede ujutro oko 6 i navečer prije spavanja.
Najvjerojatnije su u pitanju zubići. Mažite desni prije spavanja preparatima za smirenje bolova pri nicanju zubi, gelovima ili kapima, moguće je dati i neki čepić za sniženje temperature koji je ujedno za smirivanje bolova, pa ćete vidjeti kako beba reagira.